กรุงเทพมหานคร ชวนสนับสนุนผลผลิตการเกษตรและข้าวปลอดสารพิษกลุ่มวิสาหกิจชุมชนขุมทองเกษตรนวัตวิถี
นายขจิต ชัชวานิชย์ รองปลัดกรุงเทพมหานคร กล่าววระหว่างเป็นประธานในพิธีเกี่ยวข้าวแปลงนาสาธิตในโครงการ “ขุมทองโมเดล” ของกลุ่มวิสาหกิจชุมชนขุมทองเกษตรนวัตวิถี ณ แปลงนาสาธิต ศูนย์เรียนรู้วิสาหกิจชุมชนเกษตรนวัตวิถี เขตลาดกระบัง ว่า  ผู้ว่าราชการกรุงเทพมหานคร มีนโยบายส่งเสริมและพัฒนาการเกษตรของชาวกรุง พร้อมให้การสนับสนุนช่วยเหลือเกษตรกรในทุกด้าน โดยเฉพาะการแก้ไขปัญหาปากท้องของเกษตรกร  การส่งเสริมให้องค์กรภาคเกษตรมีส่วนร่วมพัฒนาและแก้ไขปัญหาทางการเกษตร  รวมทั้งการส่งเสริมการลดต้นทุนการผลิตและเน้นการพึ่งพาตนเอง  ซึ่งวิสาหกิจชุมชนเกษตรนวัตวิถีได้จุดประกายและให้ความสำคัญการผลิตข้าวปลอดภัย รวมถึงแปรรูปข้าวสารปลอดสารพิษเพื่อให้ประชาชนได้บริโภคข้าวในพื้นที่ นอกจากนี้ยังวางแผนการผลิตและแปรรูปข้าวให้รองรับการขยายพื้นที่การผลิตในอนาคตด้วย  ทั้งนี้กรุงเทพมหานครพร้อมให้การสนับสนุนและประสานหน่วยงานจัดกิจกรรมที่เป็นประโยชน์ต่อชุมชนและพร้อมส่งเสริมการตลาดให้สามารถจำหน่ายผลผลิตของชุมชนเพิ่มมากขึ้นสำหรับข้าวแปลงนาสาธิตของกลุ่มวิสาหกิจชุมชนขุมทองเกษตรนวัตวิถี ตั้งอยู่บนพื้นที่ปลายสุดเขตด้านตะวันออกของเขตลาดกระบัง ติดกับจังหวัดฉะเชิงเทรา และจังหวัดสมุทรปราการ ประชาชนส่วนใหญ่มีอาชีพเกษตรกร จึงได้ร่วมกันริเริ่มโครงการ “ชุมทองโมเดล” เพื่อจะพัฒนาเป็นแหล่งท่องเที่ยวเชิงเกษตรนิเวศน์ชานกรุง เน้นความเป็นเกษตรปลอดภัย ใส่ใจสิ่งแวดล้อมจากปลูก สู่แปรและปรุง อันจะก่อให้เกิดรายได้ ลดรายจ่ายและส่งเสริมการท่องเที่ยวในประเทศไทย